วช.กวาดรางวัลสิ่งประดิษฐ์เวที SIIF ที่เกาหลี
nrct.go.th,ดร.วิภารัตน์ ดีอ่อง รักษาราชการแทนเลขาธิการคณะกรรมการวิจัยแห่งชาติ นำคณะนักวิจัยและนักประดิษฐ์กว่า 66 ผลงาน จาก 19 หน่วยงาน เข้าร่วมประกวดและแสดงนิทรรศการในงาน Seoul International Invention Fair 2016 (SIIF 2016) ระหว่างวันที่ 1-4 ธ.ค.2559 ที่กรุงโซล ประเทศสาธารณรัฐเกาหลี ปรากฏว่า ผลงานของนักวิจัยและนักประดิษฐ์ไทยได้คว้าเหรียญทอง เหรียญเงิน เหรียญทองแดง รวมถึงรางวัล Special prize หลายรางวัล อาทิผลงานเรื่อง อัญมณีจากขี้เถ้าชีวมวลเหลือใช้เปลี่ยนได้สำหรับผลิตภัณฑ์เครื่องประดับ ของ ผศ.ดร. จักรพงษ์ แก้วขาว จาก ม.ราชภัฏนครปฐม ได้รับรางวัล Semi-Grand prize ผลงานดังกล่าวเป็นการพัฒนาแก้วจากขี้เถ้าในระบบพลังงานชีวมวลที่สามารถเปลี่ยนสีได้ โดยการเติมสารบางชนิดในห้องปฏิบัติการลงไปในโครงสร้างแก้ว,ดร.วิภารัตน์ กล่าวว่า นอกจากนี้ ผลงานของ ม.ธรรมศาสตร์ โดย ศ.ดร.ผดุงศักดิ์ รัตนเดโช ได้รับ เหรียญทองจำนวน 2 ผลงาน ได้แก่ ผลงานของ น.ส. พัชราภรณ์ วงศ์ชาดากุล เรื่อง การจำลองด้วยคอมพิวเตอร์ สำหรับการรักษาก้อนมะเร็งด้วยเลเซอร์ และผลงานของ น.ส.เปรมปรียา มณเฑียรทอง เรื่อง การจำลองด้วยคอมพิวเตอร์ สำหรับการสำรวจการแทรกซึมผ่านของเนื้อครีมผ่านชั้นผิวหน้า : ธุรกิจความงาม โดย วช.จะแถลงข่าวรางวัลดังกล่าวในวันที่ 19 ธ.ค.นี้ ที่โรงแรมมิราเคิล แกรนด์.
ดร.วิภารัตน์ ดีอ่อง รักษาราชการแทนเลขาธิการคณะกรรมการวิจัยแห่งชาติ นำคณะนักวิจัยและนักประดิษฐ์กว่า 66 ผลงาน จาก 19 หน่วยงาน เข้าร่วมประกวดและแสดงนิทรรศการในงาน Seoul International Invention Fair 2016 (SIIF 2016) 
วิภารัตน์ ดีอ่อง,คณะกรรมการวิจัยแห่งชาติ,SIIF 2016,สาธารณรัฐเกาหลี,รางวัลสิ่งประดิษฐ์